Qui és Esperança Cobo?
Esperança Cobo (Tarragona, 9 de juliol de 1970) és una artista que treballa en els camps de la fotografia i del vídeo.
Llicenciada en Belles Arts per la Universitat de Barcelona i  tècnica superior d'Arts Plàstiques i Disseny en l'especialitat de Fotografia Artística per l'Escola d'Art i Disseny de la Diputació de Tarragona. Beca Erasmus a la West England Faculty of Art, Media and Design (Bristol, Regne Unit).
Inicia la seva activitat en el món de la fotografia amb l'exposició col·lectiva Obertura, organitzada per l'Escola d'Art i Disseny de Tarragona, paral·lela a la Primavera Fotogràfica 2000 (Tinglado 3, Tarragona). Al 2001 fa la seva primera mostra individual, Preàmbul, a l'Antic Ajuntament de Tarragona que materialitza en una posada en escena  d´instal·lació fotogràfica. Tal com comenta Lluís Vives al catàleg de l´exposició "la seva obra ens remet a una reconsideració, gairebé  obsessiva, de l´estat previ del seu treball. Tot el seu treball anterior com a tema i objecte de contemplació, el mitjà fotogràfic fixa una imatge que és més forta que el propi record;i dibuixa un passat que, si bé va tenir origen en una representació, per la màgia de la fotografia esdevé una realitat" . L'any següent, Cobo, fou una de les artistes de Catalunya seleccionades per integrar el dossier Cataluña 1/2 artistas y ensayos. Cincuenta de entre mil artistas en Cataluña. Pren part de la Biennal  Visions de futur, que agrupa 95 artistes i 33 centres d'art contemporani de Catalunya. Durant l´any 2004 participa en  la  Primavera Fotogràfica a l´espai  Art-Loft dins la col·lectiva Fotografiar l´espai, una de  les seves peces va ser premi adquisició del  Fons d´Art Contemporani  dels Museus de Reus.
Destacar una  mostra en la seva trajectòria  Private  life, presentada a  la  Capella de Sant  Roc de Valls i  al Centre d´Art Contemporani  Spike  Island a Bristol al  2005, és un treball en el qual l´artista explora  il·legalment els interiors burgesos a través dels grans finestral de les típiques cases de classe mitja anglesa. Després d´amassar centenars de vistes interiors, Cobo va generar un  joc crític   al  retornar  anònimament  la privacitat  robada als  seus propietaris amb el format de   petites postals sense destinatari ni remitent. El debat del  projecte artístic se centra en  l´escenografia del confort capitalista i es transcriu  als objectes-subjectes  que envaeixen el domini privat. L´any  2006 dirigeix i realitza al  Delta de l´Ebre  el documental Territoris d'aigua  presentat al festival de vídeo creació Strobe i becat per l´Entitat de Difusió Cultural de la Generalitat de Catalunya.
A l´any   2008 va  participar en la mostra  We  used to be painters, al Regne Unit , en  la qual  presenta dos vídeos, Territorials borders   i  Locus amoenus, Assumpta Rosés comenta que "l´artista mitjançant el gènere narratiu ens ofereix uns contes irònics de l´home urbà que cerca paisatges naturals com un transeünt intrús del medi rural, totalment descontextualitzat". 66 Lime Road, premi  Carles  Mani    d´arts visuals 2007 ,és el  títol  de la mostra  que presenta  als  Serveis  Territorials de  Catalunya i  a Southbank   Bristol a l ´any 2011, una sèrie de retrats de persones nues vistes  d´esquena, parelles, individus solitaris,un ventall d´edats i pells miran des de l´espai privat  l´espai públic. Hi reflecteix , tal com comenta l´artista,temes recurrents en la seva producció, com son "la identitat calidoscòpica, la imatge com a mirall concàu de la realitat, l´escenografia controlada i anteriorment dibuixada, les accions i  actituds relacionals".
Beca de Transmissions, Künstainer, 2015 al projecte artístic  Fuga en Blau, ha sigut un dels darrers treballs de l'artista  en col·laboració amb el fotògraf Lluc Queralt. Junts van crear un taller de fotografia amb els interns del Centre Penitenciari de Tarragona.
una artista que treballa en els camps de la fotografia i del vídeo.